Labores e dies

Le Labores e Dies (greco antique: Ἔργα καὶ Ἡμέραι, romanisate: Érga kaì Hēmérai) es un poema didactic scribite per le poeta grec ancian Hesiodo circa le anno 700 a.C. Illo es scribite in hexamentro dactylic e contine 828 versos. Al centro del libro es un calendario del agricultor in le qual Hesiodo instrue su fratre Perses in le artes agricultural.

Studiosos ha interpretate iste obra in le contexto de un crisis agrari in Grecia continental, que inspirava un onde de expeditiones colonial in cerca de nove terras. In le poema, Hesiodo tamben offere a su fratre consilios moralisante e extensive super como ille deberea viver su vita. Labores e Dies es forsan plus cognoscite pro su duo etiologias mythologic del labor e dolor que defini le condition human—le historia de Prometheo e Pandora, e le assi-dicite Mythologia del Cinque Etates.

Categoria:Litteratura grec
Categoria:Compilationes de mythologia grec